Holat bo‘yicha chora ko‘rilib, yetkazilgan zarar 180 mln 840 ming so‘m hisoblangan. Foto: Qashqadaryo viloyati Ekologiya boshqarmasi Qashqadaryo viloyati Kitob tumanida fuqaro 21 tup qayrag‘och daraxtini noqonuniy kesib tashlagani aniqlangan. Bu haqda viloyat ekologiya boshqarmasi matbuot xizmati xabar bermoqda. Ma’lum qilinishicha, fuqaro fermer xo‘jaligiga tegishli yer maydoni atrofida o‘sib turgan 21 tup qayrag‘och daraxtini hech qanday ruxsatnomalarsiz kesib tashlagan. Aniqlangan holat yuzasidan tabiatga 180 mln 840 ming so‘m zarar yetkazilgani hisoblangan. Holat bo‘yicha to‘plangan hujjatlar tuman prokuraturasiga taqdim etilgan.